**DISPOZIŢIA nr. 307**

**din 5 iulie 2021**

**pentru modificarea** **Dispoziției Președintelui Consiliului Județean Cluj nr. 188 din 22.04.2021 privind constituirea comisiei de evaluare a ofertelor pentru atribuirea contractului având ca obiect servicii de mentenanţă şi întreţinere pentru gazonul și spațiile verzi ale Stadionului Cluj Arena**

Preşedintele Consiliului Judeţean Cluj,

Având în vedere Referatul nr. 24280 / 05.07.2021 întocmit de către Direcția de Dezvoltare și Investiții, Serviciul Lucrări și Achiziții Publice pentru modificarea Dispoziţiei Preşedintelui Consiliului Judeţean Cluj nr. 188 din 22.04.2021 privind constituirea comisiei de evaluare a ofertelor pentru atribuirea contractului având ca obiect servicii de mentenanţă şi întreţinere pentru gazonul și spațiile verzi ale Stadionului Cluj Arena,

Ținând cont de prevederile art. 2 alin. (1) din Anexa nr. 1 la Ordonanța de Urgență a Guvernului nr. 57/2019 privind Codul administrativ, cu modificările și completările ulterioare coroborate cu prevederile art. 2, ale art. 3 alin. (2), ale art. 58 alin. (1) și (3) și ale art. 64-65 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;

În conformitate cu dispozițiile :

* art. 173 alin (5) lit. a), art. 191 alin. (1) lit. f) și alin. (6) lit. b) din O.U.G. nr. 57/2019 privind Codul Administrativ, cu modificările și completările ulterioare;
* Ordonanței de urgență a Guvernului nr. 40/2015 privind gestionarea financiară a fondurilor europene pentru perioada de programare 2014-2020, cu modificările și completările ulterioare;
* Ordonanței de urgență a Guvernului nr. 64/2009 privind gestionarea financiară a instrumentelor structurale şi utilizarea acestora pentru obiectivul convergenţă, cu modificările și completările ulterioare;
* Hotărârii Guvernului nr. 399/2015 privind regulile de eligibilitate a cheltuielilor efectuate în cadrul operaţiunilor finanţate prin Fondul european de dezvoltare regională, Fondul social european şi Fondul de coeziune 2014 – 2020 cu modificările și completările ulterioare;

În temeiul drepturilor conferite prin art. 196 alin. (1) lit. b) din O.U.G. nr. 57/2019 privind Codul Administrativ, cu modificările și completările ulterioare.

**D I S P U N E:**

Art. I. Articolul 1 din Dispoziţia Preşedintelui Consiliului Judeţean Cluj nr. 188 din 22.04.2021 privind constituirea comisiei de evaluare a ofertelor pentru atribuirea contractului având ca obiect servicii de mentenanţă şi întreţinere pentru gazonul și spațiile verzi ale Stadionului Cluj Arena, se modifică după cum urmează:

1. Articolul 1, alin. (1) se modifică și va avea următorul conținut:

”Art. 1. Se desemnează comisia de evaluare a ofertelor pentru atribuirea contractului având ca obiect servicii de mentenanţă şi întreţinere pentru gazonul și spațiile verzi ale Stadionului Cluj Arena, în următoarea componență:

|  |  |  |  |  |  |
| --- | --- | --- | --- | --- | --- |
| **Nr.****crt.** | **Calitatea în cadrul comisiei de evaluare** | **Numele și prenumele** | **Funcția deținută/****postul ocupat, după caz** | **Direcția/Serviciul/****Biroul/Compartimentul, după caz** | **Mențiuni** |
| 1 | Președinte | Ciucas-Ielciu Sergiu-Raul  | Referent | Directia de Administrare si Exploatare a Stadionului Cluj Arena /Compartiment Administrare și Functionare | - |
| 2 |  Membru | Varga Alma-Gabriela | Inspector de specialitate | Exploatare a Stadionului Cluj Arena /Compartiment Administrare și Functionare | Nominalizat în calitate de preşedinte de rezervă |
| 3 |  Membru | Sebastian Pavel | Consilier achiziții publice | Direcția Dezvoltare și Investiții/Serviciul Lucrări şi Achiziţii Publice | - |
| 4 |  Membru de rezervă | Surubaru Bogdan-Gheorghe | Inspector de specialitate | Directia de Administrare si Exploatare a Stadionului Cluj Arena/Compartiment Administrare și Functionare | - |
| 5 |  Membru de rezervă | CristeaCorina | Consilier juridic | Direcția Dezvoltare și Investiții/Serviciul Lucrări şi Achiziţii Publice | - |

Art. II. Prezenta dispoziţie se comunică prin e-mail, persoanelor nominalizate în anexa prezentei dispoziții, Direcției Dezvoltare și Investiții, precum şi Prefectului Judeţului Cluj și se aduce la cunoștința publică prin afișare pe pagina de internet “www.cjcluj.ro”

 **CONTRASEMNEAZĂ:**

 **PREŞEDINTE SECRETAR GENERAL AL JUDEŢULUI**

Alin Tișe Simona Gaci